എട്ട് ലിറ്റര് ചാരായവും നൂറ് ലിറ്റര് കോടയും പിടികൂടി കരുനാഗപ്പള്ളി: എക്സൈസ് സംഘം കല്ലേലിഭാഗം, തൊടിയൂര് ഭാഗങ്ങള് കേന്ദ്രീകരിച്ച് നടത്തിയ റെയ്ഡില് എട്ട് ലിറ്റര് ചാരായവും നൂറ് ലിറ്റര് കോടയും വാറ്റുപകരണങ്ങളും പിടികൂടി. കല്ലേലിഭാഗം വിളയില് പടിഞ്ഞാറ്റതില് ശശിയുടെ വീട്ടില് നിന്നാണ് നാല് ലിറ്റര് ചാരായം കണ്ടെത്തിയത്. ഇയാളുടെ ഭാര്യ മാതാവ് താമസിക്കുന്ന തൊടിയൂര് പഞ്ചായത്തില് വേങ്ങറ മുറിയില് ശ്രീ ഭവനം വീട്ടില് നടത്തിയ പരിശോധനയിലാണ് നാല് ലിറ്റര് ചാരായവും നൂറ് ലിറ്റര് കോടയും വാറ്റുപകരണങ്ങളും കണ്ടെടുത്തത്. ശശിക്കെതിരെ കേസെടുത്തു. പ്രതിക്കുവേണ്ടി അന്വേഷണം ഊര്ജിതമാക്കി. എക്സൈസ് റെയ്ഞ്ച് ഇന്സ്പെക്ടര് ജി. പ്രസന്നെന്റ നിര്ദേശപ്രകാരം നടന്ന പരിശോധന സംഘത്തില് റേഞ്ച് പ്രിവന്റിവ് ഓഫിസര് പി.എല്. വിജിലാലിെന്റ നേതൃത്വത്തില് പ്രിവന്റിവ് ഓഫിസര്മാരായ കെ.വി. എബിമോന്, എസ്. അനില്കുമാര്, സിവില് എക്സൈസ് ഓഫിസര്മാരായ കിഷോര്, സുധീര് ബാബു എന്നിവരും ഉള്പ്പെടുന്നു.